CELEX: 62010CA0210
Language: fi
Date: 2012-02-09 00:00:00
Title: Asia C-210/10: Unionin tuomioistuimen tuomio (ensimmäinen jaosto) 9.2.2012 (Hajdú-Bihar Megyei Bíróságin (Unkari) esittämä ennakkoratkaisupyyntö) — Márton Urbán v. Vám- és Pénzügyőrség Észak-alföldi Regionális Parancsnoksága (Tieliikenne — Ajopiirturin käyttöä koskevien sääntöjen rikkominen — Jäsenvaltioiden velvollisuus säätää oikeasuhteisista seuraamuksista — Kiinteämääräinen sakko — Seuraamuksen oikeasuhteisuus)

17.3.2012   
            
            
               FI
            
            
               Euroopan unionin virallinen lehti
            
            
               C 80/2
            
         Unionin tuomioistuimen tuomio (ensimmäinen jaosto) 9.2.2012 (Hajdú-Bihar Megyei Bíróságin (Unkari) esittämä ennakkoratkaisupyyntö) — Márton Urbán v. Vám- és Pénzügyőrség Észak-alföldi Regionális Parancsnoksága
   (Asia C-210/10) (1)
   
   (Tieliikenne - Ajopiirturin käyttöä koskevien sääntöjen rikkominen - Jäsenvaltioiden velvollisuus säätää oikeasuhteisista seuraamuksista - Kiinteämääräinen sakko - Seuraamuksen oikeasuhteisuus)
   2012/C 80/03
   Oikeudenkäyntikieli: unkari
   
      Ennakkoratkaisua pyytänyt tuomioistuin
   
   Hajdú-Bihar Megyei Bíróság
   
      Pääasian asianosaiset
   
   
      Kantaja: Márton Urbán
   
      Vastaaja: Vám- és Pénzügyőrség Észak-alföldi Regionális Parancsnoksága
   
      Oikeudenkäynnin kohde
   
   Ennakkoratkaisupyyntö — Hajdú-Bihar Megyei Bíróság — Tieliikenteen sosiaalilainsäädännön yhdenmukaistamisesta ja neuvoston asetusten (ETY) N:o 3821/85 ja (EY) N:o 2135/98 muuttamisesta sekä neuvoston asetuksen (ETY) N:o 3820/85 kumoamisesta annetun Euroopan parlamentin ja neuvoston asetuksen (EY) N:o 561/2006 (EUVL L 120, s. 1) 19 artiklan 1 ja 4 kohdan ja tieliikenteen valvontalaitteista 20.12.1985 annetun neuvoston asetuksen (ETY) N:o 3821/85 (EYVL L 370, s. 8) 13–16 artiklan tulkinta — Kansallinen lainsäädäntö, jossa säädetään samansuuruisesta sakkoseuraamuksesta kaikista piirturilevyn käyttöä koskevista rikkomuksista ottamatta millään tavoin huomioon kyseessä olevan rikkomuksen vakavuutta ja ilman, että annettaisiin mahdollisuus esittää perusteluja — Jäsenvaltioiden velvollisuus säätää oikeasuhteisista seuraamuksista
   
      Tuomiolauselma
   
   
               1)
            
            
               Tieliikenteen sosiaalilainsäädännön yhdenmukaistamisesta ja neuvoston asetusten (ETY) N:o 3821/85 ja (EY) N:o 2135/98 muuttamisesta sekä neuvoston asetuksen (ETY) N:o 3820/85 kumoamisesta 15.3.2006 annetun Euroopan parlamentin ja neuvoston asetuksen (EY) N:o 561/2006 19 artiklan 1 ja 4 kohdassa tarkoitettua oikeasuhteisuusvaatimusta on tulkittava siten, että se on esteenä maanteiden tavara- ja henkilöliikennettä koskevien eräiden säännösten rikkomisesta määrättävien sakkojen rahamäärästä 31.3.2007 annetulla asetuksella nro 57/2007 (a közúti árufuvarozáshoz és személyszállításhoz kapcsolódó egyes rendelkezések megsértése esetén kiszabható bírságok összegéről szóló 57/2007. Korm. rendelet) käyttöön otetun kaltaiselle seuraamusjärjestelmälle, jonka mukaan tieliikenteen valvontalaitteista 20.12.1985 annetun neuvoston asetuksen (ETY) N:o 3821/85, sellaisena kuin se on muutettuna asetuksella N:o 561/2006, 13–16 artiklassa vahvistettujen, ajopiirturilevyjen käyttöä koskevien sääntöjen rikkomisista määrätään rikkomuksen vakavuudesta riippumatta aina sama rahamäärältään kiinteä sakko.
            
         
               2)
            
            
               Asetuksen N:o 561/2006 19 artiklan 1 ja 4 kohdassa tarkoitettua oikeasuhteisuusvaatimusta on tulkittava siten, että se ei ole esteenä maanteiden tavara- ja henkilöliikennettä koskevien eräiden säännösten rikkomisesta määrättävien sakkojen rahamäärästä 31.3.2007 annetulla asetuksella nro 57/2007 käyttöön otetun kaltaiselle seuraamusjärjestelmälle, jonka mukaan vastuu on objektiivinen. Sen on sitä vastoin tulkittava olevan esteenä tämän järjestelmän mukaisen seuraamuksen ankaruudelle.
            
         
      (1)  EUVL C 195, 17.7.2010.